laion/Wikipedia-Exotic huggingface dataset:
মুম্বই–চেন্নাই রেলপথ

মুম্বই–চেন্নাই রেলপথ চেন্নাই এবং মুম্বইকে সংযোগকারী রেলপথ, যা দাক্ষিণাত্য মালভূমির দক্ষিণ অংশ জুড়ে বিস্তৃত। এটি মহারাষ্ট্র, কর্ণাটক, তেলেঙ্গানা, অন্ধ্রপ্রদেশ এবং তামিলনাড়ু জুড়ে ১,২৮১ কিলোমিটার (৭৯৬ মাইল) বিস্তৃত। মুম্বই–চেন্নাইকে সংযোগকারী ১,২৮১ কিমি (৬৯৬ মাইল) দীর্ঘ এবং ব্যস্ত ট্রাঙ্ক রেলপথকে ছোট অংশে বা বিভাগে বিভক্ত করা হয়েছে: ১. সেন্ট্রাল লাইন (মুম্বই শহরতলি রেলপথ) ২. মুম্বই দাদার-সোলাপুর বিভাগ ৩. সোলাপুর-গুনতাকাল বিভাগ ৪. গুনতাকাল-চেন্নাই এগমোর বিভাগ কল্যাণ-পুনে বিভাগটি ১৯৩০ সালে ১.৫ কেভি ডিসি ওভারহেড ব্যবস্থার মাধ্যমে বিদ্যুতায়িত হয়[3] এবং ২০১০ সালে এসি ওভারহেড ব্যবস্থায় রূপান্তরিত হয়। পুনে-সোলাপুর-ওয়াদি লাইনটি বিদ্যুতায়ন করা হচ্ছে এশীয় উন্নয়ন ব্যাংক থেকে ১,৫০০ কোটি টাকা ঋণের মাধ্যমে। কাজটি ২০১২ সালে শুরু হয়। [৪] [৫] পুনে-ওয়াদি-গুনতাকাল বিভাগে বিদ্যুতায়নের কাজ চলছে। ১ এপ্রিল ২০১২ সাল পর্যন্ত ৬৪১ কিলোমিটারের পুরো রুটটি কাজ সম্পূর্ণ হিসাবে দেখানো হয়। ২০০৮ সালে ১৬৮ কোটি টাকা ব্যয়ে ৩০৮ কিলোমিটার দীর্ঘ রেনিগুন্টা-গুনতাকাল অংশটি বিদ্যুতায়নের ঘোষণা দেওয়া হয়। রেনিগুন্টা-নন্দলুর বিভাগে বিদ্যুতায়ন ২০০৬ সালে সম্পন্ন হয়। [৮] ননদালুর-গুনতাকাল বিভাগ ডিসেম্বর ২০১৩ সালের মধ্যে বিদ্যুতায়িত হয়। চেন্নাই বিচ-তাম্বারাম বিভাগটি ১৯৩১ সালে ডিসি ওভারহেড লাইনের সাথে বিদ্যুতায়িত হয় এবং ১৯৬৭ সালে ২৫ কেভি এসি'তে রূপান্তরিত হয়। পুরতচি থালাইভার ডাঃ এম.জি. রামচন্দ্রন সেন্ট্রাল রেলওয়ে স্টেশন-তিরুবল্লুর বিভাগ পাশাপাশি বেসিন ব্রিজ-চেন্নাই বিচ বিভাগটি ১৯৭৯-৮০ সালে বিদ্যুতায়িত হয়। পুনে, সোলাপুর ও পুরাচি থালাইভার ডাঃ এম.জি. এই লাইনে রামচন্দ্রন সেন্ট্রাল রেলওয়ে স্টেশনটি ভারতীয় রেলের শীর্ষ শতাধিক বুকিং স্টেশনগুলির মধ্যে রয়েছে।[১১] মুম্বই-চেন্নাই লাইন ডায়মন্ড চতুর্ভুজের একটি অংশ। ইয়েরাগুন্টলা জংশন স্টেশনে চেন্নাই এগমোর - দাদার টার্মিনাস সুপারফ্লাস এক্সপ্রেসে এমজিআর চেন্নাই সেন্ট্রাল - মুম্বই সিএসএমটি মেল ইয়েরাগুন্টলা জংশন স্টেশনের কাছে মুম্বই সিএসএমটি - এমজিআর চেন্নাই সেন্ট্রাল এক্সপ্রেস মুম্বই সিএসটি-তে ট্রেনগুলি পুনেতে ট্রেনগুলি দন্ডে ট্রেন সোলাপুরে ট্রেন ওয়াদির ট্রেন রায়চুরে ট্রেন আদোনীতে ট্রেন গুনতাকালে ট্রেন চেন্নাই সেন্ট্রালে ট্রেন
শরীয়তপুর

শরীয়তপুর বাংলাদেশের ঢাকা বিভাগের একটি শহর। প্রশাসনিকভাবে এটি শরীয়তপুর জেলার সদরদপ্তর ও প্রধান শহর। এর আয়তন ২৪.৯২ বর্গকিলোমিটার এবং জনসংখ্যা ৪৯,৫৩৫ জন। এটি ক শ্রেণীর পৌরসভা দ্বারা শাসিত হয় (বাংলাদেশে ক,খ,গ তিন শ্রেণীর পৌরসভা বিদ্যমান)। বাংলাদেশের স্বাধীনতার পর ১৯৭৬ সালে সিদ্ধান্ত অনুসারে গৃহীত হয় যে, মাদারীপুরের পূর্বাঞ্চল নিয়ে একটি নতুন মহকুমা গঠিত হবে। বিষয় নির্বাচনী কমিটির সিদ্ধান্তের প্রেক্ষিতে বিশিষ্ট সমাজ সংস্কারক, ব্রিটিশ বিরোধী তথা ফরায়েজী আন্দোলনের নেতা হাজী শরীয়ত উল্লাহর নামানুসারে এর নামকরণ হয় শরীয়তপুর এবং এর সদর দপ্তরের জন্য পালং থানা অঞ্চলকে বেছে নেয়া হয়। পলাশীর যুদ্ধে নবারের পরাজয়ের পর ১৭৬৫ সালে শরীয়তপুর ইষ্ট ইন্ডিয়া কোম্পানীর সৃষ্ট প্রশাসনের আওতাধীন হয়। শরীয়তপুরসহ ফরিদপুরের দক্ষিণাঞ্চল নিয়ে ঢাকা নিয়াবত গঠন করা হয়েছিল। ঢাকা নিয়াবত একজন নায়েব সুবাদার বা নায়েব নাজিম ঢাকাকে কেন্দ্রস্থল হিসেবে গঠন করে শাসন পরিচালনা করেন। শরীয়তপুর পূর্বে বৃহত্তর বিক্রমপুর এর অংশ ছিল। ১৮৬৯ সালে প্রশাসনের সুবিধার্থে ইহাকে বাকেরগঞ্জ জেলার অংশ করা হয়। কিন্তু এ অঞ্চলের জনগণের আন্দোলনের মুখে ১৮৭৩ সালেই এ অঞ্চলকে মাদারীপুর মহকুমার অন্তর্গত করে ফরিদপুর জেলার অংশ হিসেবে গ্রহণ করা হয়। ভাইসরয় লর্ড কার্জনের সময় ১৯০৫ সালে বাংলাকে বিভক্ত করা হলে এ অঞ্চলের বিকাশ ত্বরান্বিত হয়। ১৯১০ থেকে ১৯৩৫ সালের দিকে এ অঞ্চলের বহু বিপ্লবী সক্রিয়ভাবে আন্দোলন করেছিল। তার মধ্যে হাজী শরিয়ত উল্লাহ অন্যতম। শরীয়তপুর ঢাকা থেকে দক্ষিণে এবং বরিশাল থেকে উত্তরে, ২৪‌‌‌‌‌‌‍‍৹১২'২৭" উত্তর অক্ষাংশ এবং ৯০৹২০'৫০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১১ মিটার এবং এর মোট আয়তন ২৪.৯২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৪৫ ডিগ্রি সেলসিয়াস এবং সর্বনিম্ন ১১ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। শরীয়তপুরের গড় বার্ষিক গড় বৃষ্টিপাত ২১০৫ মিলিমিটার। ২০১১ সালের আদমশুমারি অনুযায়ী শরীয়তপুরের জনসংখ্যা ৪৯,৫৩৫ জন। যার মধ্যে পুরুষ ২৫,১১৩ জন এবং নারী ২৪,৪২২ জন। যারা ১০৯০৮টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। শরীয়তপুর শহরের স্বাক্ষরতার হার ৬২.৫%, যেখানে জাতীয় শহুরে স্বাক্ষরতার হার ৫৯.৪%। শরীয়তপুর ১৯৮৪ সালে জেলা শহরের মর্যাদা পেলেও ১৯৯০ সালে পৌরসভা গঠিত হয়। তখন এর আয়তন ছিল ২৫.৫০ বর্গকিলোমিটার। শরীয়তপুর পৌরসভা ৯টি ওয়ার্ড ও ২৭টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন। "Shariatpur Town"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ২২৭। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।  "23.207501, 90.347026 Latitude longitude Map"। www.latlong.net। সংগ্রহের তারিখ ২০১৯-১০-০৫।  "Geographic coordinates of Shariatpur District, Bangladesh. Latitude, longitude, and elevation above sea level of Shariatpur District"। dateandtime.info। সংগ্রহের তারিখ ২০১৯-১০-০৫।
তারিখুল খুলাফা

তারিখুল খুলাফা ( আরবি : تاریخ الخلاء - ইংরেজি : Tarikh Al-Khulafa) হল আল্লামা ইমাম জালালুদ্দিন সুয়ুতি (রহমাতুল্লাহি আলাইহি)র রচিত একটি বই । তারিখুল খুলাফা কথাটির অর্থ হল 'খলিফাদের ইতিহাস' । এখানে 'খলিফা' বলতে ইসলামি সভ্যতার তথা মুহাম্মাদ সাল্লাল্লাহু আলাইহি ওয়া সাল্লামার নবুওয়াতের পরবর্তী সোপান খুলাফায়ে রাশেদিন থেকে শুরু করে পর্যায়ক্রমে ইসলামের খলিফাদের জীবন ও তাদের স্বীয় শাসনামলের ঘটনা সমুহ এই বইটিতে লিপিবদ্ধ করা হয়েছে । সহজ ও সাবলীল বর্ণনায় উল্লেখযোগ্য বিষয়গুলোর সার-সংক্ষেপ এতে তুলে ধরা হয়েছে । তারিখুল খুলাফা (বাংলা অনুবাদ) - জালালুদ্দিন সুয়ুতি
ডেভিড কোলি

ডেভিড জন কোলি (ইংরেজি: David Colley; জন্ম: ১৫ মার্চ, ১৯৪৭) নিউ সাউথ ওয়েলসের মসম্যান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ডেভিড কোলি। ১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত ডেভিড কোলি’র প্রথম-শ্রেণীর খেলোয়াড়ী জীবন চলমান ছিল। ডানহাতি মিডিয়াম ফাস্ট বোলার ডেভিড কোলি ব্যতিক্রমী পন্থায় দীর্ঘ দূরত্ব অতিক্রমণ করে বোলিং কার্যে অগ্রসর হতেন। মাঝারিসারিতে নিচেরদিকে কার্যকরী আক্রমণধর্মী ব্যাটিংশৈলী উপহার দিতেন তিনি। ১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত শেফিল্ড শিল্ডে নিউ সাউথ ওয়েলসের প্রতিনিধিত্ব করেন। মিডিয়াম ফাস্ট বোলার হিসেবে খেলতেন তিনি। সমগ্র খেলোয়াড়ী জীবনে তিনটিমাত্র টেস্ট ও একটিমাত্র ওডিআইয়ে অংশগ্রহণ করেছেন ডেভিড কোলি। ৮ জুন, ১৯৭২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৭২ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। এরপর ২৬ আগস্ট, ১৯৭২ তারিখে লর্ডসে একই দলের বিপক্ষে একমাত্র ওডিআইয়ে অংশ নিয়েছিলেন। ১৯৭২ সালে বিস্ময়করভাবে ইংল্যান্ড গমনের জন্যে অস্ট্রেলিয়া দলের সদস্যরূপে মনোনীত হন। এ সফরে অ্যাশেজ সিরিজের প্রথম তিন টেস্টে অংশগ্রহণের সুযোগ পান তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে সিরিজের প্রথম টেস্টে নিজস্ব প্রথম খেলায় বোলিং উদ্বোধনে নেমেছিলেন তিনি। দূর্ভাগ্যজনক অবস্থায় নিপতিত হন। তবে, ট্রেন্ট ব্রিজে ৫৪ রান তুলে দলে গুরুত্বপূর্ণ ভূমিকা পালন করেন তিনি। ২২ জানুয়ারি, ১৯৭২ তারিখে লর্ডসে নিজস্ব দ্বিতীয় খেলায় ডেনিস লিলি ও বব ম্যাসি বোলিং উদ্বোধনে নামার পর পরিবর্তিত বোলার হিসেবে বোলিং করেন। তন্মধ্যে, এ টেস্টে অভিষেক ঘটা বব ম্যাসি ১৬ উইকেট দখল করেছিলেন। "Australia – Test Batting Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।  কোলি স্মিথ ভিক্টোরিয়া ক্রিকেট দল অ্যাশেজ সিরিজের তালিকা অস্ট্রেলীয় টেস্ট ক্রিকেটারদের তালিকা অস্ট্রেলীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ডেভিড কোলি (ইংরেজি) ক্রিকেটআর্কাইভে ডেভিড কোলি (সদস্যতা প্রয়োজনীয়) (ইংরেজি)
হাইড্রেনজিয়া

হাইড্রেনজিয়া বা রতনরাজি হলো Hydrangeaceae পরিবারভুক্ত ফুল। এর বৈজ্ঞানিক নাম: Hydrangea macrophylla। চীন ও জাপান এই ফুলের আদি নিবাস। বাংলাদেশে সাধারণত সাদা নীলচে বেগুনি রঙের একটি জাত বেশি দেখা যায়। সাধারণত টবেই চাষ করা হয় ফুলটি। ফুলের মৌসুমে বিভিন্ন নার্সারিতে দেখা যায় ফুলগাছটি। এর বংশবৃদ্ধি হয় কাটিং ও মূলের গেঁড় থেকে। অল্প রোদ, ছায়াঘর ও স্যাঁতসেঁতে জায়গা এর জন্য উপযোগী। হাইড্রেনজিয়া ফুলের গন্ধ নেই। তবে এর চমৎকার একটি বৈশিষ্ট্য হলো—ফুলটি রঙ বদলায়। ফোটার সময় গাঢ় হলুদ তারপর সাদা এবং শেষে নীলচে বেগুনি রঙ ধারণ করে ঝরে পড়ে। এ ফুলগাছটি দুই থেকে তিন ফুট উচ্চতা বিশিষ্ট হয়। টবে এবং মাটিতে সরাসরি দু’ভাবেই চাষ করা যায়। ছায়াযুক্ত ও স্যাঁতসেঁতে জায়গায়ও গাছটি বেঁচে থাকতে পারে। হাইড্রেনজিয়ার মঞ্জরি গুচ্ছবদ্ধ, বেশ বড় ও আয়তাকার। পাপড়ির সংখ্যা চার বা ততোধিক, মসৃণ ও পুরু। আমাদের দেশে সাদা-গোলাপি মেশানো হাইড্রেনজিয়া হর্টেনসিস ভ্যারাইটি জাতটি সহজলভ্য। এটি জাপানের Hydrangea macrophylla জাতের শঙ্কর। হাইড্রেনজিয়ার প্রায় ৮০টি জাতের অধিকাংশই শীতপ্রধান এলাকায় সহজলভ্য। এ ফুল ফোটার মৌসুম বসন্ত ও গ্রীষ্ম। আমাদের দেশে সাধারণত বসন্তের শেষভাগ থেকেই ফুটতে শুরু করে ফুলটি। নজরকাঁড়া সৌন্দর্যের কারণে কদর বাড়ছে চিত্তাকর্ষক হাইড্রেনজিয়ার। Hydrangea macrophylla Hydrangea flowers close up. Flowers Hydrangea macrophylla, flowers. Hydrangea macrophylla, flowers Hydrangea sp painted by the botanical artist Redouté. Hydrangea quercifolia Hydrangea macrophylla, leaves Wild Hydrangea v. Annabelle Hydrangea arborescens Wild Hydrangea v. Annabelle Hydrangea arborescens 8" Annabelle Hydrangea Bloom. Hydrangea arborescens. Hydrangea aspera ssp. sargentiana Hydrangea paniculata Hydrangea flowers from Kerala, India H. macrophylla, Watermouth Castle, north Devon, England. Hydrangeas in front of the Office de Tourisme Building in Chartres, France. Hydrangea flowers at the "Cerro El Avila" National Park, Venezuela. Hydrangea flowers, Srinagar, Kashmir, India. Hydrangea flowers Hydrangea flowers in Petrópolis, Brazil. Hydrangeas near the Black Lake of Gramado, southern Brazil. Purple hydrangea flowers Hydrangea arborescens leaf "The United States National Arboretum: Hydrangea FAQ"। ১৬ মে ২০১৩ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৯।  "হাইড্রেনজিয়া"। সমকাল (ইংরেজি ভাষায়)। ২০২১-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৯-১০-০৫।  উইকিঅভিধানে রতনরাজি শব্দটি খুঁজুন।
ইয়ং শেলডন

ইয়ং শেলডন একটি অ্যামেরিকান হাস্যরস ধারাবাহিক যেটি সিবিএসে প্রচারিত হয় এবং চাক লড়ী এবং স্টিভেন মোলারোর দ্বারা তৈরী। এটি দ্য বিগ ব্যাং থিওরির একটি প্রিকুয়েল স্পিন অফ যেটি শুরু হয় যখন শেলডন কুপারের ৯ বছর বয়স এবং তার পরিবারের সঙ্গে পূর্ব টেক্সাসে বসবাস করছে এবং উচ্চ বিদ্যালয়ে পড়াশোনা করছে। ইয়ান আর্মিটেজ অভিনয় করে নাবালক শেলডন রূপে, যোই পেরী, ল্যান্স বার্বার, মন্ট্যানা জর্ডান, রেগান রেভর্ড এবং অ্যানি পট্সের পাশাপাশি। জিম পারসন্স, যিনি সাবালক শেলডনের অভীনয় করেন দ্য বিগ ব্যাং থিওরিতে, এই ধারাবাহিকটিতে বর্ণনাকারী এবং এক্সিকিউটিভ প্রডিউসার রূপে অবদান রেখেছেন। প্রিকুয়েলটি তৈরি করা শুরু হয় নভেম্বর ২০১৬ সালে, পারসন্সের এক ধারণার ভিত্তিতে। আগামী মার্চে আর্মিটেজ এবং পেরীকে কাস্ট করা হয়, এবং সিবিএস ধারাবাহিকটি বানানোর আদেশ দেন। ধারাবাহিকটির প্রিমিয়ার একটি বিশেষ প্রাকদর্শনের মাধ্যমে হয় যেটি ২০১৭ সালের ২৫ সেপ্টেম্বরে প্রচার হয়েছিল, এবং দু দিন পর সিবিএস ধারাবাহিকটিকে ২২ পর্বের একটি গোটা মৌসুমের জন্য তুলে নেন। ২ নভেম্বর ২০১৭ থেকে নতুন পর্বগুলি প্রত্যেক সপ্তায় প্রচার হতে লাগলো। ২০১৮ সালের জানুয়ারীতে সিবিএস ধারাবাহিকটিকে দ্বিতীয় মৌসুমের জন্য পুনরারম্ভ করেন যেটি ২০১৮ সালের ২৪ সেপ্টেম্বরে প্রিমিয়ার হয়। ২০১৯ সালের ফেব্রুয়ারিতে সিবিএস ধারাবাহিকটিকে তৃতীয় এবং চতুর্থ মৌসুমের জন্য পুনরারম্ভ করেন, যার তৃতীয় মৌসুমের প্রিমিয়ার ২০১৯ সালের ২৬ সেপ্টেম্বরে হয়। ১৯৮৯-১৯৯০ সাল থেকে শুরু হয়ে, ধারাবাহিকটি দর্শকের সামনে তুলে ধরে শেলডন কুপারের জীবন  ৯ বছর বয়স থেকে শুরু করে যখন সে উচ্চ বিদ্যালয় পড়াশোনা করে মেডফর্ড নামক এক কাল্পনিক টেক্সাস শহরে, এবং নিজের চারপাশের দুনিয়ার সঙ্গে মানিয়ে নেবার চেষ্টা করে যখন তার পরিবার এবং বন্ধুরা চেষ্টা করে তার অনন্য প্রতিভা এবং সামাজিক অক্ষমতার সঙ্গে মানিয়ে নেবার। "Young Sheldon (2017) s02e011 Episode Script"। Springfield Scripts। জানুয়ারি ৭, ২০১৯ তারিখে মূল থেকে আর্কাইভ করা। সংগ্রহের তারিখ জানুয়ারি ৬, ২০১৯।  "Young Sheldon (2017) s02e02 Episode Script"। Springfield Scripts। অক্টোবর ৪, ২০১৮ তারিখে মূল থেকে আর্কাইভ করা। সংগ্রহের তারিখ অক্টোবর ৩, ২০১৮।  দাপ্তরিক ওয়েবসাইট ইন্টারনেট মুভি ডেটাবেজে Young Sheldon (ইংরেজি)
ওগ্যুস্ত ও লুই ল্যুমিয়ের

ল্যুমিয়ের ভ্রাতৃদ্বয় তথা ওগ্যুস্ত মারি লুই নিকোলা ([oɡyst maʁi lwi nikɔla]; ১৯ অক্টোবর ১৮৬২ - ১০ এপ্রিল ১৯৫৪) এবং লুই জঁ ([lwi ʒɑ̃]; ৫ অক্টোবর ১৮৬৪ - ৭ জুন ১৯৪৮) ছিলেন চলচ্চিত্রের ইতিহাসের প্রথম দিকের চলচ্চিত্র নির্মাতাদের দুজন। তারা এক ধরনের উন্নতমানের চিত্রগ্রহণের প্যাটেন্ট করেছিলেন, যা টমাস এডিসনের "পিপশো" কিনেটোস্কোপ থেকে ভিন্ন ছিল এবং একই সাথে একাধিক লোককে দেখার সুযোগ করে দিত। ল্যুমিয়ের ভ্রাতৃদ্বয় ফ্রান্সের ব্যজঁসোঁ শহরে জন্মগ্রহণ করেন; তন্মধ্যে ওগ্যুস্ত ১৮৬২ সালের ১৯শে অক্টোবর ও লুই ১৮৬৪ সালের ৫ই অক্টোবর। তাদের পিতা শার্ল-অঁতোয়ান ল্যুমিয়ের (১৮৪০-১৯১১) এবং মাতা জান জোসেফিন কস্তিল ল্যুমিয়ের। তারা ১৮৬১ সালে বিবাহ বন্ধনে আবদ্ধ হন এবং বেজাসোঁ শহরে এসে একটি ছোট আলোকচিত্র পোট্রেট স্টুডিও স্থাপন করেন। সেখানেই এই ভ্রাতৃদ্বয় জন্মগ্রহণ করেন। ১৮৭০ সালে তারা লিওঁ শহরে চলে যান, সেখানে তাদের আরেক পুত্র এদুয়ার ও তিন কন্যা জন্মগ্রহণ করেন। ওগ্যুস্ত ও লুই দুইজনেই লিওঁয়ের সর্ববৃহৎ প্রযুক্তি বিদ্যালয় লা মার্তিনিয়েতে পড়াশোনা করেন। তাদের পিতা শার্ল-অঁতোয়ান আলোকচিত্রের প্লেট প্রস্তুতকারী একটি ছোট ফ্যাক্টরি স্থাপন করেন, কিন্তু লুই ও তার এক ছোট বোনসহ সকাল পাঁচটা থেকে রাত ১১টা পর্যন্ত কাজ করেও তারা দেউলিয়া হওয়ার দ্বারপ্রান্তে পৌঁছান। ১৮৮২ সালের মধ্যে যখন তারা প্রায় ব্যর্থ হওয়ার পথে তখন ওগ্যুস্ত সামরিক সেবা থেকে ফিরে এসে তারা দুই ভাই তাদের পিতার প্লেট প্রস্তুতকে স্বয়ংক্রিয় করার জন্য মেশিনগুলোর নতুন করে নকশা প্রণয়ন করেন। তারা সফলতার সাথে নতুন ছবির প্লেট "এতিকেত ব্লো"-এর নকশা করেন এবং ১৮৮৪ সালে ফ্যাক্টরিতে কর্মী নিয়োগ দেন। লুই ১৯৪৮ সালের ৬ই জুন ও ওগ্যুস্ত ১৯৫৪ সালের ১০ই এপ্রিল মৃত্যুবরণ করেন। তাদের লিওঁ শহরের নতুন গিলোতিয়ের সমাধিতে পারিবারিক কবরে সমাহিত করা হয়। চলচ্চিত্রের ইতিহাস "Louis Lumière, 83, A Screen Pioneer. Credited in France With The Invention of Motion Picture."। দ্য নিউ ইয়র্ক টাইমস। ৭ জুন ১৯৪৮। সংগ্রহের তারিখ ৫ অক্টোবর ২০১৯।  "Died."। টাইম। ১৪ জুন ১৯৪৮। ১৪ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৯। Louis Lumière, 83, wealthy motion-picture and colour-photography pioneer, whom (with his brother Auguste) Europeans generally credit with inventing the cinema; of a heart ailment; in Bandol, France.  "Who's Who of Victorian Cinema"। ভিক্টোরিয়ান সিনেমা। সংগ্রহের তারিখ ৫ অক্টোবর ২০১৯।  দ্য অঁজলি, জিনা (২০০৩)। Motion Pictures। দি অলিভার প্রেস। আইএসবিএন 978-1-881508-78-6। সংগ্রহের তারিখ ৫ অক্টোবর ২০১৯।  উইকিমিডিয়া কমন্সে ওগ্যুস্ত ও লুই ল্যুমিয়ের সংক্রান্ত মিডিয়া রয়েছে। ইন্টারনেট মুভি ডেটাবেজে ওগ্যুস্ত ল্যুমিয়ের (ইংরেজি) ইন্টারনেট মুভি ডেটাবেজে লুই ল্যুমিয়ের (ইংরেজি) The Lumiere Brothers, Pioneers of Cinema Société d'encouragement pour l'industrie nationale Le musée Lumière — Lumière Museum Autochrome colour still of the Lumiere Brothers, 1907
হুইস্কি

হুইস্কি বা উইস্কি এক ধরণের পাতিত মদ্য পানীয়, যা গাজন খাদ্য প্রক্রিয়াকরণ এর মাধ্যমে তৈরি করা হয়। গাজন প্রক্রিয়ায় বিভিন্ন শস্য যেমন যব, ভুট্টা, গম প্রভৃতি মল্টেড করা হয়। হুইস্কি প্রাচীন সময় থেকেই কাঠের পিপায় তৈরি করা হয়। বিশ্বব্যাপি হুইস্কির কঠোরভাবে অনেক শ্রেণী এবং ধরন রয়েছে। বিভিন্ন শ্রেণী এবং ধরন অনুসারে বিভিন্ন জাতিয় কাঠের ব্যারেল রয়েছে। হুইস্কি শব্দটি প্রাচীন গ্যালিল উইসচে (অথবা উইসগে) থেকে এসেছে, যার বাংলা অর্থ পানি। ল্যাটিন ভাষায় পাতিত পানিকে জলের ভিটে বলা হয় ("পানিই জীবন")। পুরাতন আইরিশ ভাষায় একে উইসচে বেয়াথা ("পানিই জীবন") বলা হয়, যাকে আইরিশ ভাষায় উইসচে বেয়াথা এবং স্কটিশ গেলিক এ উইসগে বেয়াথা বলা হয়। প্রাথমিকভাবে শব্দটিকে ইংরেজিতে "উস্কেবেয়াঘে" (১৫৮১), "উসকুএবাউঘ" (১৬১০), "উসকুএবাথ" (১৬২১) এবং "উসকুএবাএ" (১৭১৫) নামে ডাকা হতো। বেশিরভাগ সময় "হুইস্কি" এবং "হুইস্কে" শব্দ দুটি ব্যবহার করা হয়। সেখানে এ বিষয়ে চিন্তার দুটি বিদ্যালয় আছে। এখানে শব্দের বানানের একটি আঞ্চলিক রীতি হলো, শ্রোতাদের ব্যাকগ্রাউন্ড অথবা লেখকের ব্যক্তিগত পছন্দ (রঙ্গের পার্থক্য বা বিশেষত্ব) এবং বানান এর উৎপত্তি অথবা এর বিশেষত্ব বা এর স্টাইল এর উপর নির্ভর করে। সেখানে বলা হয়েছে জেনারেল এগ্রিমেন্টে যে যখন সঠিক নামের একটি লেবেল মুদ্রিত মূল্য উদ্ধৃতি করবে সেখানে লেবেলের উপর বানান পরিবর্তন করা উচিত নয়। এখানে আয়ারল্যান্ড এবং মার্কিন যুক্তরাষ্ট্রে সাধারণত হুইস্কে শব্দ ব্যবহৃত হয়, যেখানে বাকি হুইস্কি তৈরিকারক দেশগুলোতে "হুইস্কি" শব্দটি ব্যবহৃত হয়। এখানে মার্কিন যুক্তরাষ্ট্রে সবসময় এটু সঙ্গত হিসেবে ব্যবহার হয় না। এখানে ১৮ শতাব্দী থেকে বিংশ শতাব্দীর মাঝামাঝি সময়ে আমেরিকার লেখকগণ উভয় বানানি ব্যবহার করতেন। ১৯৬০ সাল থেকে আমেরিকান লেখকগণ হুইস্কে শব্দটি গ্রহণ করেন এবং আমেরিকার বাইরে হুইস্কি শব্দটি অধিক প্রচলিত হওয়া শুরু হয়। কিন্তু কিছু প্রখ্যাত ব্রান্ড, যেমন জর্জ ডিচকেল, মার্কারস মার্ক এবং ওল্ড ফরেস্টার (সবগুলোই আলাদা কোম্পানি দ্বারা তৈরি), তাদের লেভেল "হুইস্কি" বানান ব্যবহার করেছে এবং তাদের পাতিত পানীয়কে ইউ.এস. কর্তৃক আইনগত বৈধ বলা হয়েছে এবং সেখানেও হুইস্কি শব্দ ব্যবহৃত হয়েছে। স্কটল্যান্ড এ তৈরি হুইস্কিকে স্কচ হুইস্কি অথবা স্কোচ (বিশেষ করে উত্তর আমেরিকায়) নামে ডাকা হয়। New English Dictionary on Historical Principles, entries for "usquebaugh" and "whisky". Oxford English Dictionary, Second Edition: "In modern trade usage, Scotch whisky and Irish whiskey are thus distinguished in spelling; 'whisky' is the usual spelling in Britain and 'whiskey' that in the U.S." Zandona, Eric। "Whiskey vs Whisky Series"। EZdrinking। সংগ্রহের তারিখ ৩ জানুয়ারি ২০১৫।  Zandona, Eric। "Whiskey vs Whisky: Newspapers & Style Guides"। EZdrinking। ৩ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৫।  উদ্ধৃতি ত্রুটি: <ref> ট্যাগ বৈধ নয়; cfr5.22 নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে হুইস্কি সংক্রান্ত মিডিয়া রয়েছে। উইকিঅভিধানে হুইস্কি শব্দটি খুঁজুন।
জো হান্টার

যোসেফ হান্টার (ইংরেজি: Joe Hunter; জন্ম: ৩ আগস্ট, ১৮৫৫ - মৃত্যু: ৪ জানুয়ারি, ১৮৯১) ইয়র্কশায়ারের স্কারবোরা এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৪ থেকে ১৮৮৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপনায় সচেষ্ট ছিলেন জো হান্টার। স্কারবোরার সমুদ্র সৈকত এলাকায় ক্রিকেট খেলা শিখতে থাকেন। পাঁচ ভাইয়ের অন্যতম ছিলেন তিনি। সমসমায়িক খেলোয়াড়দের সাথে তুলনান্তে তেমন সুন্দর ক্রীড়াশৈলী প্রদর্শন করতে পারেননি। ১৮৭৮ সাল থেকে ১৮৮৮ সাল পর্যন্ত জো হান্টারের প্রথম-শ্রেণীর খেলোয়াড়ী জীবন চলমান ছিল। এ সময়কালে ১৪৩টি খেলায় অংশ নিয়েছিলেন তিনি। ঐ সময়ে শীর্ষস্থানীয় উইকেট-রক্ষকের মর্যাদা পেলেও সতীর্থদের সমমান ছিলেন না। দূর্বল স্বাস্থ্য তার খেলোয়াড়ী জীবনে বিরাট প্রভাব ফেলে। ১৮৮৮ সালে প্রথম-শ্রেণীর ক্রিকেট খেলা থেকে অবসর গ্রহণ করেন জো হান্টার। স্বীয় ভ্রাতা ডেভিড হান্টার তার স্থলাভিষিক্ত হন ও ইয়র্কশায়ারের উইকেট-রক্ষণে এগিয়ে আসেন। প্রকৃতপক্ষে জো হান্টার পাথর ব্যবসায়ী ছিলেন। তবে, পরবর্তীকালে পানশালা পরিচালনা করতেন। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জো হান্টার। ১২ ডিসেম্বর, ১৮৮৪ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ মার্চ, ১৮৮৫ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি। ১৮৮৪-৮৫ মৌসুমে আলফ্রেড শয়ের নেতৃত্বাধীন ইংরেজ দলের সদস্যরূপে অস্ট্রেলিয়া গমন করার সুযোগ পেয়েছিলেন। এ সফরেই তিনি অংশগ্রহণকৃত পাঁচ টেস্টের সবকটি খেলায় অংশ নিয়েছিলেন। দ্বিতীয় টেস্টে শেষ উইকেট জুটিতে ৯৮ রানের জুটি গড়েছিলেন। এরফলে ইংল্যান্ডের জয়ে গুরুত্বপূর্ণ ভূমিকা রেখেছিলেন তিনি। ১৮৮৮ সালে প্রথম-শ্রেণীর খেলা থেকে বাদ পড়েন। এর তিন বছর পর ৪ জানুয়ারি, ১৮৯১ তারিখে মাত্র ৩৫ বছর বয়সে ইয়র্কশায়ারের রদারহাম এলাকায় জো হান্টারের দেহাবসান ঘটে। অসুস্থ হবার পরই তার এ অকালমৃত্যু ঘটে। Warner, David (২০১১)। The Yorkshire County Cricket Club: 2011 Yearbook (113th সংস্করণ)। Ilkley, Yorkshire: Great Northern Books। পৃষ্ঠা 371। আইএসবিএন 978-1-905080-85-4।  বিলি বেটস উইলিয়াম অ্যাটওয়েল অ্যাশেজ সিরিজের তালিকা ইংরেজ টেস্ট ক্রিকেটারদের তালিকা ওয়ারউইকশায়ার কাউন্টি ক্রিকেট ক্লাব ইংল্যান্ড এবং ওয়েলসের কাউন্টি ক্রিকেট ক্লাবসমূহের প্রতিযোগিতামূলক সম্মাননা লাভের তালিকা ইএসপিএনক্রিকইনফোতে জো হান্টার (ইংরেজি) ক্রিকেটআর্কাইভে জো হান্টার (সদস্যতা প্রয়োজনীয়) (ইংরেজি)
ফতেয়াবাদ আদর্শ বহুমুখী উচ্চ বিদ্যালয়

ফতেয়াবাদ আদর্শ উচ্চ বিদ্যালয় চট্টগ্রাম জেলার হাটহাজারী উপজেলার ফতেয়াবাদে অবস্থিত। এটি উত্তর চট্টগ্রামের অন্যতম প্রাচীন শিক্ষাপ্রতিষ্ঠান এটি ১৮৯৪ সালে প্রতিষ্ঠিত হয়।
প্রান্তীয় স্নায়ুতন্ত্র

প্রান্তীয় স্নায়ুতন্ত্র (ইংরেজি: peripheral nervous system) বা পেরিফেরাল নার্ভাস সিস্টেম (পিএনএস) হচ্ছে দ্বিপার্শ্বিক প্রাণির স্নায়ুতন্ত্রের দুটি অংশের একটি যার মধ্যে অপর অংশটির নাম কেন্দ্রীয় স্নায়ুতন্ত্র বা সেন্ট্রাল নার্ভার সিস্টেম (সিএনএস)। মূলত মস্তিষ্ক ও সুষুম্নাকাণ্ডের বাইরে অবস্থিত স্নায়ু ও গ্যাঙ্গলিয়ার সমন্বয়ে প্রান্তীয় স্নায়ুতন্ত্র গঠিত। এর মূল কাজ হচ্ছে শরীরের বিভিন্ন অঙ্গ-প্রত্যঙ্গের সাথে কেন্দ্রীয় স্নায়ুতন্ত্রের যোগসূত্র স্থাপন করা, যা মূলত মস্তিষ্ক ও সুষুম্নাকাণ্ডের সাথে শরীরের বাকি অংশের যোগাযোগ স্থাপনকে নির্দেশ করে। কেন্দ্রীয় স্নায়ুতন্ত্রের সাথে প্রান্তীয় স্নায়ুতন্ত্রের মূল পার্থক্যটি হচ্ছে এটি কেন্দ্রীয় স্নায়ুতন্ত্রের মতো কশেরুকার হাড় বা খুলি বা ব্লাড-ব্রেইন ব্যারিয়ার দ্বারা সুরক্ষিত নয়, যার ফলে এটি প্রতিবিষ ও দুর্ঘটনার মতো সমস্যা থেকে ততোটা ঝুঁকিমুক্ত নয়। প্রান্তীয় স্নায়ুতন্ত্র সোম্যাটিক স্নায়ুতন্ত্র ও স্বয়ংক্রিয় স্নায়ুতন্ত্র — এই দুই ভাগে বিভক্ত। সোম্যাটিক স্নায়ুতন্ত্রে, করোটিকা স্নায়ুগুলোর মধ্যে অক্ষিপট ও অপটিক স্নায়ু (২য় করোটিকা স্নায়ু) ব্যতীত বাকি সবগুলো স্নায়ুই পিএনএস-এর অংশ। দ্বিতীয় করোটিকা স্নায়ু সত্যিকার অর্থে কোনো প্রান্তীয় স্নায়ু নয়, বরং ডাইএনসেফ্যালনের একটি ট্র্যাক্ট। করোটিকা স্নায়ুর গ্যাঙ্গলিয়ার উৎপত্তিস্থল হচ্ছে কেন্দ্রীয় স্নায়ুতন্ত্রের অন্তর্গত। বাকি দশ জোড়া করোটিকা স্নায়ুর অ্যাক্সনগুলো মস্তিষ্কের বাইরে বিস্তৃত হলেও সেগুলোকে প্রান্তীয় স্নায়ুতন্ত্রের অংশ হিসেবে বিবেচনা করা হয়। স্বয়ংক্রিয় স্নায়ুতন্ত্র সাধারণত মসৃণ পেশী ও গ্রন্থির ওপর অনৈচ্ছিক নিয়ন্ত্রণ প্রদর্শন করে। কেন্দ্রীয় স্নায়ুতন্ত্র ও অঙ্গ-প্রত্যঙ্গের মধ্যে সংযোগ সৃষ্টির মাধ্যমে শরীর সিম্প্যাথেটিক ও প্যারাসিম্প্যাথেটিক নামের দুটি ভিন্ন কার্যক্ষম অবস্থায় থাকতে পারে। প্রান্তীয় স্নায়ুতন্ত্র দুই ভাগের বিভক্ত — সোম্যাটিক ও স্বয়ংক্রিয় স্নায়ুতন্ত্র। সোম্যাটিক স্নায়ুতন্ত্র ঐচ্ছিক নিয়ন্ত্রণের আওতাভুক্ত এবং এটি মস্তিষ্ক থেকে শেষ প্রান্তের কোনো অঙ্গের (যেমন: পেশী) সাথে সিগনাল আদান-প্রদান করে। সংবেদনশীল স্নায়ুতন্ত্রও সোম্যাটিক স্নায়ুতন্ত্রের একটি অংশ কারণ এটি স্বাদ ও স্পর্শের (হালকা ও ভারীসহ সকল প্রকার স্পর্শ) মতো বিভিন্ন অনুভূতি মেরুরজ্জু ও মস্তিষ্কে পৌঁছে দেয়। অপরদিকে স্বয়ংক্রিয় স্নায়ুতন্ত্র একটি স্ব-নিয়ন্ত্রক ব্যবস্থা যা ঐচ্ছিক নিয়ন্ত্রণের আওতাভুক্ত নয় এমন সকল কার্যক্রম নিয়ন্ত্রণ করে। যার মধ্যে রয়েছে হৃৎস্পন্দন ও পরিপাকতন্ত্রের কার্যক্রম। Alberts, Daniel (২০১২)। Dorland's illustrated medical dictionary. (32nd সংস্করণ)। Philadelphia, PA: Saunders/Elsevier। পৃষ্ঠা 1862। আইএসবিএন 9781416062578।  "Slide show: How your brain works - Mayo Clinic"। mayoclinic.com। সংগ্রহের তারিখ ১৭ জুন ২০১৬।  Board Review Series: Neuroanatomy, 4th Ed., Lippincott Williams & Wilkins, Maryland 2008, p. 177. . James S. White (২১ মার্চ ২০০৮)। Neuroscience। McGraw-Hill Professional। পৃষ্ঠা 1–। আইএসবিএন 978-0-07-149623-0। সংগ্রহের তারিখ ১৭ নভেম্বর ২০১০।  প্রান্তীয় স্নায়ুতন্ত্রের ফটোমিকোগ্রাফ মার্কিন এনআইএইচ থেকে পেরিফেরাল নিউরোপ্যাথি ওয়েব্যাক মেশিনে আর্কাইভকৃত ১৫ ডিসেম্বর ২০১৬ তারিখে নিউরোপ্যাথি: আজ মেডিকেল নিউজ থেকে কারণগুলি, লক্ষণ এবং চিকিতৎসা মেয়ো ক্লিনিকে পেরিফেরাল নিউরোপ্যাথি
২০১৭ সংযুক্ত আরব আমিরাত ক্রিকেট দলের নেদারল্যান্ডস সফর

সংযুক্ত আরব আমিরাত জাতীয় ক্রিকেট দল তিনটি লিস্ট এ ক্রিকেট খেলার জন্য নেদারল্যান্ডস সফর করে, যা জুলাই ২০১৭-এ অনুষ্ঠিত হয়। নেদারল্যান্ডস টসে জিতে ব্যাটিংয়ের সিদ্ধান্ত নেয়। উমর বাকের ও টবিয়াস ভিসি (নেদারল্যান্ডস) তার লিস্ট এ ক্রিকেট অভিষেক হয়। নেদারল্যান্ডস টসে জিতে ব্যাটিংয়ের সিদ্ধান্ত নেয়। উমর বাকের ও টবিয়াস ভিসি (নেদারল্যান্ডস) তার লিস্ট এ ক্রিকেট অভিষেক হয়। নেদারল্যান্ডস টসে জিতে ফিল্ডিংয়ের সিদ্ধান্ত নেয়। নেদারল্যান্ডসের ২৮ ওভার থেকে ১০৩ রানের সংশোধিত লক্ষ্য নির্ধারণ করা হয়েছিল